LidanRubinov/Halacha-QA huggingface dataset:
שאלה: חילולי שבת בזמן לידה:, אני מגדיר את עצמי כחוזר בתשובה, אני שומר שבת מזה כשנה וחצי, אך עדיין לא קיבלתי על עצמי את כלל המצוות. אשתי שומרת שבת כמה שהיא יכולה, אבל היא לא מקפידה, לדוגמא בזמן הריונה היא הייתה עולה ויורדת במעלית בשבת (קומה רביעית). ביום שבת, היינו בחדר לידה, כאשר הלידה התחילה לפני כניסת השבת ונמשכה אל תוך השבת. מאוד חששתי מכך שתיכנס שבת, כי ידעתי שיש דברים שאשתי תצפה ממני לעשות בשבת שמהווים חילולי שבת. ואכן במהלך הלידה, נאלצתי לענות ל-3 טלפונים ולדווח לאימי ולחמותי על המצב. הרגשתי שזה לא יהיה נכון להרגיז את אשתי בנושא זה בשעת הלידה, מה גם שזה באמת נראה לי אכזרי שאם היולדת לא יכולה לדעת שהכל ר. לאחר הלידה אשתי רצתה שאצלם את התינוקת, לא הסכמתי, אך הסכמתי להגיש לה את המצלמה ושהיא תצלם. השתדלתי לעשות את הדברים האסורים בשינוי. האם נהגתי ר? אם לא כיצד הייתי אמור לנהוג, בהתחשב במצב העדין שבו אשתי הייתה? מה עושים זוגות דתיים לגבי יידוע ההורים? האם אין אפשרות שלא להשאיר את ההורים במתח עד צאת השבת (ובמקרים של שילוב שבת וחג זה יכול להיות לפעמים 3 ימים) שאלה נוספת שלא הייתה רלוונטית לגביי, אך תהיתי לגביה, היא מה אמור הבעל לעשות לאחר לידה בשבת, אם הוא גר רחוק מבית החולים והלידה הסתיימה בלילה, האם מותר לו לחזור ברכב? האם עליו להסתובב ברחוב או לישון על רצפת בית החולים?
תשובה: במשפחות דתיות ההורים יודעים ששבת היום ואינם במתח. אכן יש קושי בשמירת שבת במצבים כאלה אולם כוחה של השבת הוא לא רק בעונג, בשמחה וברוגע שהיא מעניקה לנו בדרך כלל אלא גם במסירות נפש עליה במקרים חריגים עד כמה שאפשר. כמו, חזרה רגלית או שינה על אחד מספסלי ביה"ח או בספות המיועדות לכך. צא וראה כמה בני משפחה ישנים בדרך זו ליד מיטות יקיריהם או בהמתנה בחדר מיון. עם זאת, יש בתי חולים שבסביבותיהם יש אנשים דתיים המודעים למצבים אלו והם מארחים בשמחה קרובים וחולים הנקלעים אליהם בשבתות. כגון: בקרית קריניצי, בחדרה, בבאר שבע ועוד. בדרך כלל יש מודעת בביכנ"ס של בית החולים היכן ניתן להתארח. אגב, יש שם גם סעודות שבת מוכנות! לבני ארע לא מזמן דבר כזה הוא ידע מראש שעלול להקלע בשבת. הוא התקשר מראש לאותן משפחות והתארח אצלן כל השבת בלב חם.
שאלה: שאיבת חלב בשבת ע"י אשה: ראיתי באתר שכבוד הרב פסק שעדיף שאשה תשאב בשבת ע"י משאבה חשמלית ולא ע"י משאבה רגילה. שאלתי היא: מה ההבדל, שהרי גם בחשמלית האשה צריכה לאחוז ולהצמיד את המשאבה אחרת היא תיפול מכובדה ובזה היא עוברת על דש בדיוק כמו שהיא דשה במשאבה ידנית? ויישר כח.
תשובה: אין להשוות בין החזקת מכשיר פסיבית שלא יפול והשאיבה נעשית מאליה, לבין לחיצה ידנית אקטיבית שבה כל שאיבה ושאיבה נעשית ע"י האישה.
שאלה: הכפלת מילים: לכבוד הרב רציתי לשאול בעניין כפילת המילים, האם יש בכך בעיה? למשל במזמור לדוד, אנשים שרים: על מים על מים על מים רבים. היש בזה בעיה? האם הדין משתנה בחזרת הש"ץ, פסוקים שיש בהם שם ה, פסוקים שאין בהם שם ה, בקידוש, בברכות וכו?
תשובה: בברכות ובעיקר התפילות כמו שמונה עשרה (כולל חזרת הש"ץ) קריאת שמע וברכותיה אין לחזור על מילים. בשאר חלקי התפילה ראוי לא לחזור אולם אם החזרה מסייעת לכוונה אפשר לחזור.  נכתב עפ"י תשובה של ראש הישיבה הרה"ג זלמן ברוך מלמד שליט"א
שאלה: הרמב"ם והזוהר: מהיכן יודעים שבימיו של הרמב"ם עדיין לא נתגלה ספר הזוהר?
תשובה: אנו מוצאים התייחסות בדברי הקדמונים לגבי הזוהר החל מלפני כ-700 שנה (אמצע תקופת הראשונים), אולם התיחסויות לעצם חכמת הקבלה קדמו לרמב"ם, כגון באיגרתו של ר' האי גאון המזכיר את הספר "רזא רבה" ( הסוד הגדול), וכן הרמב"ן והראב"ד וראשונים נוספים שהיו בתקופת הרמב"ם עסקו בתורת הקבלה. אם כן, ספר הזוהר כמתכונתו נתגלה לפני כ-700 שנה, ולא מתועד כיצד נתגלגל ודרך מי עבר עד אז (כיאה לתורת הנסתר), עם זאת העיסוק בתורת הקבלה מתועד ודאי כבר מתקופתו של הרמב"ם, אמנם ישנה מחלוקת אם הגיע לידי הרמב"ם עצמו.
שאלה: רפואה סינית לנשים: לרב אני סטונדנט לרפואה סינית. חלק מהטיפול בדיקור סיני מצריך נגיעה ומישוש אברי הגוף. הרפואה הסינית הוכחה כיעילה מאוד בבעיות נשים כולל פריון. האם לגבר מותר לטפל באישה באמצעות דיקור?
תשובה: זה כמו כל טיפול, שלרופא רגיל מותר לטפל בנשים. זה אמנם לא מהודר שגבר יטפל באישה, אבל זה מותר. מכיוון שגם ברפואה קונבנציונאלית יכול להיות שבעתיד יתגלה שהיא לא יעילה, כמו שמידי פעם מתברר על תרופות מסוימות- לכן כאן הדין הוא כמו ברפואה רגילה.
שאלה: טיול לקברי צדיקים: אני רוצה לשאול את שאלתי והיא כזו: האם אפשר ללכת לקברי צדיקים שאמא שלי עדיין ביום אבל על אמא שלה, רק עברו רק 4 חודשים מאז יום הפטירה?
תשובה: מותר.
שאלה: בגדים חדשים בשנת אבל: לכבוד הרב דב ליאור, לגבי איסור קניית בגדים חדשים במהלך שנת אבל על הורים, האם גדר האיסור כולל רק בגדים חשובים, כגון: חולצה לבנה וכדומה, או גם על בגדים פשוטים שאדם קונה ליום יום ואין בזה שמחה מיוחדת? (ראיתי שהרב פסק שלא מברכים שהחיינו על בגד שאין שמחה בקניתו)
תשובה: יש עניין להימנע מדברים חדשים, דברים פשוטים ממש כמו גופייה וכדו'- נראה שיהיה מותר, אבל חולצה, מכנסיים או חצאית וכדו'- יש להימנע למקנות. הפתרון שעושים הוא, שחבר או חברה ילבשו את הבגד החדש שעה קלה לפני- ואז הבגד הוא כבר לא חדש, ומותר לאבל ללבוש אותו (החבר לא יברך שהחיינו על הלבישה).
שאלה: ברכת המזון לנשים: אמא שלי אשה מבוגרת. אני מחפשת את נוסח ברכת המזון לנשים בשבילה ולא מוצאת. איפה אפשר למצוא את הנוסח של זה?
תשובה: ראשית יש לדעת שנשים חייבות בברכת המזון לכל דבר ועניין, אלא שבעבר נשים רבות לא ידעו כ"כ קרוא וכתוב ולכן התרגלו לברך ברכה קצרה יותר. אולם ברור שלכתחילה נשים מברכות את הנוסח הרגיל. (ואין נוסח של "ברכת המזון לנשים") (כשאפשר, עדיף לברך את הברכה הרגילה עד 'אל יחסרנו' ולהפסיק שם, מאשר לברך את הברכה המקוצרת) אם אכן אימך מבוגרת ולא רגילה לברך את הברכה הרגילה זהו הנוסח המקוצר של ברכת המזון: ברכה ראשונה כולה כנוסח הרגיל. "נודה לך ה' אלקינו על שהנחלת לאבותינו ארץ חמדה טובה ורחבה ונתת לנו ברית ותורה ולחם לשובע ברוך אתה ה' על הארץ ועל המזון. רחם ה' עלינו ועל ישראל עמך ועל ירושלים ועל מלכות בית דוד משיחך ובנה ירושלים עיר הקודש במהרה בימינו ברוך אתה ה' בונה ברחמיו ירושלים אמן. ברוך אתה ה' אלוהינו מלך העולם האל אבינו מלכנו המלך הטוב והמטיב לכולנו, הוא היטיב הוא מטיב הוא יטיב לנו, הוא גמלנו הוא גומלנו הוא יגמלנו לעד בחסד ובחן וברחמים, ויזכנו לימות המשיח, עושה במרומיו הוא יעשה עלינו ועל כל ישראל ואמרו אמן" אם גם נוסח זה ארוך מידי אפשר לקצר את הברכה הראשונה ולומר כך: "ברוך אתה ה' אלוהינו מלך העולם אדון הפת הזו שאכלנו, ברוך אתה ה' הזן את הכל"  אם גם זה נוסח ארוך מידי עבור אימך -שלחי לנו שאלה נוספת - אולי אפשר לברך בדרך קצרה יותר בשעת דחק גדולה
שאלה: תנור שהסיקו בתוכו הפרשת חלה ללא נייר כסף: אשה שהפרישה חלה ושרפה אותה על גבי התנור עצמו ללא נייר כסף, האם מותר מכאן ואילך להשתמש בתנור? אודה לתשובה בהקדם.
תשובה: יש להסיקו עד שנייר יחרך. אגב, לא ברור לי שנייר מתכת מונע את הריח של החלה בתנור אלא א"כ העטיפה הרמטית. אך בעטיפה רגילה, מה ההבדל בין חלה עטופה ללא עטופה?
שאלה: תרומות ומעשרות בשבת: פירות שלא הופרשו מהם תורמות ומעשרות מבעוד יום, האם יש אפשרות כלשהי לאכול אותם בשבת?
תשובה: וברכת ד' אין אפשרות אלא א"כ נעשה תנאי בערב שבת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אזכרה לאב: האם מותר לעשות אזכרה בשעות 20:00-21:00?
תשובה: מותר.
שאלה: דברי חול בבית המדרש: הרב! אני תלמיד בישיבת הסדר. מה אני אמור לעשות כאשר חבר שואל אותי שאלה בענייני חול?
תשובה: תגיד לו בעדינות, שאתה מוכן לדבר איתו- אבל לא עכשיו, לא באמצע הסדר.
שאלה: עת רצון לתפילת האשה בהדלקת נרות: מהו המקור לעת רצון בתפילת ובקשת האשה בהדלקת נרות שבת, כפי הידוע שאז הוא עת רצון מיוחדת לבקשת ותפילת האשה, כפי שיש מתפללות את תפילת חנה? בבקשה לציין מראי מקומות.
תשובה: קודם כל, זה שיש זמן שהוא עת רצון זה פסוק מפורש: "ואני תפילתי לך ה' עת רצון". גם הזוהר אומר שבפתיחת ההיכל יש עת רצון. הגמרא אומרת שבהדלקת נרות שבת זה לא רק העניין הטכני שיהיה אור בבית אלא יש בזה גם הרבה סגולות והרבה מעלות. בין השאר, הנרות האלה מאירים מהאור של בית המקדש, והזהיר בנרות שבת זוכה לבנים תלמידי חכמים. רואים שבהדלקה הזאת יש גם ערך רוחני גדול. אבא ע"ה היה מדריך אנשים שהיו להם צרות להדליק עוד נרות בערב שבת, למשך תקופה קצרה, לכבוד רבי שמעון ורבי מאיר. המקור לעת רצון בהדלקת נרות הוא המדרש באיכה שאומר שבזמן שבנות הגליל היו מכינות את הנרות שבת הם היו הולכות לירושלים להתפלל, ולמרות המרחק הגדול רואים שהייתה להם קפיצת הדרך, וא"כ זהו זמן שהוא עת רצון לקפיצת הדרך, וגם בעיקר לתפילה וברכה. טעם הדלקת נרות שבת
שאלה: גמ"ח מכשיר אלקטרוני ממעשר: בעלי זקוק לאיזשהו כלי עזר אלקטרוני ללימודים למשך מספר חודשים, ואחריו לא יהיה זקוק לו יותר. מדובר בכלי אקטרוני שאנשים רבים מזדקקים לו לתקופות בחייהם (של בחינות וכדו ) ולאחר מכן אין מה לעשות בו. עלותו של המכשיר גבוהה יחסית, ובד"כ לא משתלם להשקיע ולרכוש אותו לתקופה קצרה אלא להשאיל אותו. חשבנו להשקיע ולרכוש כזה מכשיר מכספי מעשר ובעוד כחודש, לאחר שבעלי יסיים את השימוש בו, נעשה מעין גמ"ח להשאלת המכשיר למי שיזדקק לו. השאלה היא, האם באמת ניתן ומותר לרכוש כזה מכשיר מכספי מעשר כשגם אנחנו נשתמש בו, ורק אז נעביר אותו לשימוש הגמ"ח?
תשובה: כן.
שאלה: סנדלים ללא גרביים: אם אפשר לקבל מקורות לעיון לגבי לבישת סנדלים ללא גרבים. אם אפשר לקבל גם מקורות מהדור הקודם שנגעו בעניין זה.
תשובה: עיין במשנה ברורה סי' ב ס"ק א שכתב שהדבר תלוי במנהג המקום. אם הדרך ללכת שם עם גרביים, אין זה צנוע ללכת ללא גרביים.
שאלה: לבוש מיוחד לתפילה: כשעוסקים בעניני צורת הלבוש לקראת התפילה תמיד מדברים על לבוש אותו הייתי לובש לפני מלך וכדו. לפי דבר זה לכאורה הייתי צריך ללבוש בגדי חג ועוד יותר מזה, שכן כך הייתי הולך לפני אדם כמו ראש הממשלה או נשיא ארה"ב (כדוגמא למלך בימנו). וא"כ יפה עושים החרדים בהקפדתם ללבוש חליפה וכובע לפני התפילה. א"כ מה הפיתרון בנושא זה?
תשובה: מי שרגיל ללבוש חליפה לכבוד שבת או לכבוד אירוע מכובד, ראוי שינהג כך גם בתפילה, ולכל הפחות בתפילת שחרית שיש בה שלוש קדושות וברכת כהנים ועוד. אך מי שגם בשבת ובאירועים רגיל רק בחולצה יכול להקל ולהתפלל בחולצה, ובכל אופן ראוי שתהיה חולצה מכובדת ורצוי עם שרוולים ארוכים. וכמו כן, אם הוא נועל סנדלים שיהיה לבוש גם בגרבים.
שאלה: צוואה וירושה בבית דין: בשנת 2004 אימי נפטרה והשאירה כסף ובית. אחי הקטן קיבל אחריות על הכסף והבית. את כסף הוא חילק בין ששת האחים. לאחר מכן השכיר את הבית וחילק את דמי השכירות לכל האחים. לפני ארבעה חודשים אחי הקטן נפטר. כששאלנו את אשתו מה עם הדירה? היא ענתה מיד שישנה צוואה משנת 1986 שבה הורישה אימי את כל רכושה לאח הקטן. הצוואה קוימה בשנת 2005. לדעתי, הצוואה ניתנה לא ביושר לכן לא גילו לנו שקיימת צוואה עד יום מות אחי. השאלה, האם אפשר ללכת לבית דין תורני עם האלמנה וכיצד עושים זאת?
תשובה: יש פרטים רבים הנוגעים לצוואות, וקשה להתיחס אליהן ללא ידיעת פרטי הענין. בכל אופן מומלץ שתפנה לבית הדין. בהקשר לצוואות וירושות ניתן לפנות לבתי הדין הרשמים ל מדינת ישראל. לחלופין ניתן לפנות לבית דין פרטי. (יש מערך בתי דין של "גזית" - ניתן למוצאם באינטרנט) הרב חננאל פאטשינו
שאלה: מקרר ששכחו לכבות בו את האור: אם בטעות השארתי את האור של המקרר דלוק בשבת וכל פעם כשאני פותח את הדלת האור נדלק. מותר לי לכבות את האור בשבת וכך למנוע עוד חילולי שבת רבים? (גם אם אני אדע שהאור דלוק רוב הסיכויים שבכל זאת אני אפתח את המקרר בטעות מתוך הרגל)
תשובה: אי אפשר להתיר לכבות את האור במקרר. עלינו לעשות מאמץ לזכור את השבת ולקיים את הלכותיה. "זכור את יום השבת לקדשו". הפתרון המעשי הוא, לאחר שפתחת את המקרר וראית שהאור דולק, להניח מגבת עבה (מקופלת) על דלת המקרר שתימנע את סגירת הדלת ואת כיבוי האור.
שאלה: עקירת עץ תות: קניתי בית אשר בשטחו גדל עץ תות, שידוע בנגיעותו בחרקים, האם מותר לעקור אותו ומה התנאים?
תשובה: וברכת ד' נראה שאין להקל ולקצוץ. אפשר למכור את העץ לגוי ושהגוי יעביר את העץ למקום אחר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חינוך ילד לתפילה מהלב: בננו ילד בן 9 מתוק ומקסים! ילד חכם מאד, נבון חריף וידען גדול!!! בולע ספרים בכל תחום שהוא ובעל ידע כללי נרחב (יותר מאיתנו!!!) ב"ה הקב"ה חנן אותו בחכמה! אוהב לקרוא ספרים על רבנים - קורות חייהם, מעשיהם. כמו כן אוהב מאד שיעורי נביא ותורה, שותה בצמא את דבריהם. בקיא בהלכות (שבת, חגים, תפילה, נצור לשונך) ונהנה ללמוד מדי ערב עם אבא. משתתף בחוג תלמוד תורה פעמיים בשבוע בנושאים: משניות, הלכות שבת, וסיפורי צדיקים. למרות כל האמור לעי"ל, הוא מתקשה להתחבר לתפילה!!! הוא מגיע עם אבא לבית הכנסת אך בקושי מתפלל, גם מהמורה בכתה אנו מקבלים תמונה דומה: הוא עם סידור פתוח ויושב במקום אך לא מתפלל - לא מתחבר לתפילה מבפנים. אנו כאובים על כך מאד. ויודעים שזה משהו שאי אפשר לכפות אלא משהו יותר עמוק ורוחני בפנים. אנו מתפללים על כך ומבקשים עצה הכוונה.
תשובה: לא צריכים ללחוץ על הילד. הרצון לתפילה יבוא מאליו. אם הוא רואה את אביו מתפלל בדביקות זה הדבר שיכול להשפיע עליו ביותר. הוא ילד טוב ואתם יכלים לשמוח במעלותיו.
שאלה: שאיפות להיות "גדול בתורה": יש לי שאיפות גדולות להיות "גדול בתורה", "צדיק" וכדומה, האם הרב יוכל לתת לי הדרכה מה לעשות?
תשובה: בשביל לגדול בתורה צריך להשתדל לשמור על הזמן ולא לבזבז. כמו כן בזמן הלימוד להתרכז בנושא ולא להתפזר בכמה נושאים. כן ראוי לחזור על הלימוד הרבה פעמים כדי לזכור טוב. כן ראוי להתחבר לתלמידי חכמים ויראי שמים ולהתפלל לד' ובע"ה חפץ ד' יצלח בידך.
שאלה: תפילין שנעלמו דווקא במירון: רציתי לשאול את כבוד הרב שאלה. ברוך ה לעולם ועד זכיתי להיות במירון בל"ג בעומר ובמוצאי החג באתי לחזור לביתי אך אמרתי ארקוד ואצא. והנחתי את התפילין באיזה מקום לאחר מכן ישנתי וכשקמתי נגלה לעיני שהתפילין איננו ובכן מדוע דוקא בהילולא של רבי שמעון בציון הקדוש נלקח התפילין (יש לצייין שרוב הסיכויים או שגנבו או שאחד מהערבים העובדים זרק את זה) הרי מעכשיו אתקשה בהנחת התפילין? מדוע ההסתרה הגדולה הזו? אינני חס ו שואל על ה יתברך הטוב והרחמן למה הוא עשה זאת כי גדולים מעשי ה וכל מה שעושה לטובה אך רציתי לשאול אולי יש מי שיישב את דעתי כי אני מרגיש שה מרמז לי שאפילו את התפילות והמצוות שלי אינו רוצה. אני מבקש מכבוד הרב שאם יש בשאלה איזה משהו בחוסר אמונה נא לא להעלות את הכתב כדי לא להכשיל את הרבים.
תשובה: אם רואה אדם שיסורין באים עליו יפשפש במעשיו. לא מצא, הרי אלו יסורין של אהבה. כיצד ניישם מאמר זה במקרה שלך. יתכן שאתה צריך לפשפש במעשיך. הפשפוש במעשים צריך להיות קשור למה שקרה לך. יתכן שהקב"ה ראה שלא מספיק נהגת עם התפילין שלך בקדושה והם היו גדולות עליך. זו דרך אחת. אולם בגמ' כתוב גם אפשרות אחרת. לא מצא הרי אלו יסורים של אהבה. מה הכוונה לא מצא, הרי כל אדם שיפשפש במעשיו ימצא משהו שבו הוא לא שלם? מסביר המהרש"א, לא מצא מעשים שבהם הוא חסר שמצדיקים את גודל היסורין שלו. כיצד נדע האם יש התאמה בין היסורין לבין מה שקורה לנו? אין כללים בנידון. משאירים זאת לצופן הפנימי והישרות שיש בכל אדם ירא שמים. כפי שאתה מבטא את הדברים בצופן הפנימי, אינך מפויס ומניח את דעתך שכאן היסורין נוגעים לפשפוש במעשיך. אם כך הרי אלו יסורין של אהבה. מה הכוונה יסורין של אהבה? ניסיון שמאתגר אותנו ונותן לנו להראות את אהבתינו לקב"ה ללא חשבון ולמרות כל הקשיים. נשאל את עצמינו הרי זה לא פייר. המעלות של האהבה שיכולות להתגלות כתוצאה מיסורין הם הרווח הגדול שיוצא לנו מהיסורין. האהבה הזו היא בסופו של דבר נהפכת להיות תענוג גדול בצורה מוגבלת בעולם הזה ובצורה אין סופית בעולם הבא.
שאלה: רכבת חשמלית בשבת: אני עובד על סטארטאפ חדש שהוא - רכבת חשמלית אוטומטית ללא נהג, בעלת תאים סולריים לסיפוק חשמל לפנים הרכבת, שנעה על מסילה באופן קבוע ובקצב אחיד בתדירות מסויימת, לכל מיני חברות בעיקר בחו"ל. השאלה שלי, האם יהיה ניתן להשתמש בה בשבת כל עוד היא עובדת כל השבת ואין שום שינוי באפן פעולתה גם כאשר עולים עליה נוסעים, כלומר, כמו מעלית שבת כשרה?
תשובה: מצד איסורי מלאכה בשבת, באמת במציאות כזאת לא תהיה בעיה. אבל זה עובדין דחול, זה לא מתאים לקדושת השבת, וח אסרו גם דברים שהם לא קשורים למלאכות אם הם לא מתאימים לקדושת השבת. ולכן להשתמש ברכבת כזאת בשבת יהיה אסור משום עובדין דחול.
שאלה: משאבה חשמלית ללא שעון שבת: לכבוד הרב, אם לא כיוונתי שעון שבת למשאבה החשמלית, האם עדיף לשאוב את החלב ע"י משאבה ידנית או להפעיל את החשמלית ולהשתמש בה, מדוע? יישר כח ו
תשובה: חיבור המשאבה לחשמל היא מלאכה אחת (צ"ע אם היא מן התורה). הצמדת המשאבה היא מלאכה אחת (היא מן התורה!). לעומת זאת, שאיבה ידנית היא מאות מלאכות!
שאלה: שוויון ומעורבות ידע ולימוד: לעיתים אני תוהה על דברים והתשובות משתקפות, בסיסיות ונהירות לי בכל שאלה כי מישהו הולך איתי בתודעה ומבהיר לי. ברור לי שיש טעות בסיסית בתפיסה של מעמד נשים מול גברים. ההתגברות שלנו בעולם זה שואפת לאיחוד ועילוי כי בצלם אלוקים נברא האדם ואלוקים הינו גם זכר וגם נקבה והוא אלוקים בכמה שמות שכולם האחד. הטעות שלנו בעולם שעוד לא סיגלנו לעצמנו את הידיעה הזו ואנחנו נוהגים כמו כל העמים שהאישה נחותה בעיניהם והרי עם ישראל אמור לשמש דוגמא וכמורה דרך לשאר העמים ולהיות חלוץ לתובנה ולצמיחה. במקום זאת יש בנו שנוהים אחרי קיצוניות לא לנו ויש לנו אפילו נשות תליבאן וכל מיני אנשים מבוהלים ולא יודעים איך לרצות את אלוקים עד שהם נוגעים בעבודה זרה. איפה המנהיגות האמיתית והדרך הנכונה? איפה התבלבלנו? השאיפה היא לאחד את הכוחות וגברים ונשים יהוו חלק למען השלמות. אבקש לשמוע תגובה. ב צפנת פענח
תשובה: התורה והיהדות תמיד היתה מתקדמת יותר משאר התרבויות בנושא הכבוד והמעמד של האישה. נכון שבדור האחרון באים אנשים בשם השיוויון ובכך חושבים שהם יתקנו עולם ויעזרו לנשים לתפוס את מקומם הראוי בחברה. דרך זו אינה דרך התורה והיהדות. ודאי שבדברים רבים יש שוויון אולם השוויון בדברים רבים אינו יכול לבלבל אותנו מלהבין שיש גם דברים המייחדים את האיש ודברים אחרים המייחדים את הנשים. האחידות אינה יכולה להיות תחליף למיוחדות. התרבות המערבית לוקה בדריסת המיוחדות הנשית. העולם המוסלמי לוקה באי שוויוניות ובאי שוויונויות. היהדות תיתן את השילוב הנכון והראוי בנושא כל כך בוער. זו משימתנו. אינני רואה בנושא זה עמידה במקום או נסיגה. ב"ה, המנהיגות והציבור האמוני הולכים ובונים את היחס הנכון למקום המכובד שתמיד היה לנשים בעם היהודי והיום הדברים לובשים צורה חדשה שמתאימה לשינויים שיש בצורת החיים שלנו. לא נראה לי שנביא תיקון אם נצא בהכללות או באמירות כנגד "נשות טליבאן" וכד'. אולי את מכירה תופעה זו לעומק. אני בכל אופן חוש שיש כאן מבט "עיתונאי" חיצוני שלוקה בהכללה. מתאים יותר שתפגשי עם נשים מכל מיני מגזרים ותיבני דו שיח בונה שגם מלמד אבל לא פחות מכך לומד. נראה לי שגם לנו יש בודאי דברים ללמוד גם מ"נשות התליבאן" שהזכרת.  ד"א אין לי ידיעות לעומק של מה שקורה מעבר למעטה בחיצוני. דבר אחד ידוע לי מנסיון חיי שלא תמיד החוץ מלמד על הפנים
שאלה: זמני חצות היום והלילה באתר: לכם ויישר כוחכם, נראה לי שיש טעות בקביעת זמן חצות היום והלילה בלוח שלכם. אם הנץ החמה הוא ב-5.37 ושקיעת החמה ב-19.39 כפי שכתבתם, אזי חצות היום והלילה הן ב-12.38 וב-0.38 ולא כפי שכתבתם. חצות זה חצות, בדיוק שני חצאים וככה זה יוצא בכל הלוחות, וכנראה היתה פה העתקה ללא תשומת לב.
תשובה: בעיקרון אתה צודק בשאלתך אולם כדאי להסתכל ב"עקרונות הלוח". זמני השקיעה הם על פי הנץ הנראה ואילו השקיעה (ובמילא צאת הכוכבים) על פי החישוב האסטרונומי. כמו כן, זמני היום וחצות היום מחושבים על פי זריחה ושקיעה אסטרונומית. לכן, יש הבדל של כמה דקות בין החישוב שלך לבין החישוב שמופיע באתר. בין שאר השיקולים שנלקחו באתר הם שהזמנים המופיעים יהיו לחומרא בדינים מהתורה. בברכת התורה, WWW.Yeshiva.org.il
שאלה: שעון קינטי בשבת - שאלה נוספת: לכבוד הרב, הרב ענה שמותר לענוד שעון קינטי (הסוללה נטענת ע"י תזוזת היד) בשבת כאשר השעון כבר פועל. יש לי שאלה נוספת: יש לי דגם חדש של שעון קינטי שמראה "בזמן אמת", ע"י תזוזת מחוג מיוחד בשעון, כמה השעון נטען ע"י תזוזת היד. כלומר, אם אני מזיז את היד כמה פעמים בצורה חזקה (לא בכוונה) - המחוג המיוחד זז ומצביע על סקלה כמה השעון נטען מאותה תזוזה של היד. אחרי כמה שניות - המחוג חוזר למצב הבסיסי שלו שמראה כמה סך כל הטעינה שיש בסוללת השעון עד שהשעון ייעצר. האם ניתן לענוד שעון כזה בשבת? ב מראש ובהערכה לפרוייקט ה"שאלות" שלכם,
תשובה: נראה לי שכן, כי בזמן שאתה עונד את השעון אתה לא עושה כלום, והשעון נטען ממילא ע"י פעולות שאתה עושה- לא ניכר פה שום פעולה שאתה עושה, ויהיה מותר.
שאלה: מעלית בשבת - עין אלקטרונית: ראיתי שיש מקרים שבהם מותר לבקש מגוי שיפעיל בשבילך את המעלית בשבת (חולי, צער, וכדו ). חוץ מבעיה של אמירה לגוי, יש גם הבעיה של העין האלקטרונית במעלית, למה מותר במקרים של החולי והצער גם לעבור על האיסור הזה?
תשובה: ככל הידוע לי, העין האלקטרונית משאירה את הדלת פתוחה כשהיא קולטת מישהו שעובר מולה, אז שהגוי יכנס לפני החולה והוא זה שיפעיל את העין.
שאלה: זמן ספירת העומר: ידוע לי שמתחילים את ספירת העומר רק אחרי השקיעה, אבל לא ידוע לי עד מתי מותר לברך. לפי ההגיון,ועל פי היהדות הרי שהיום מתחיל מערב קודם כמו השבת שמתחילה מערב שבת. האם נכון להגיד שגם הספיר ה מותרת עד למחרת לפני השקיעה?
תשובה: ספירת העומר מותר עד עלות השחר. מי שלא ספר בלילה צריך לספור בלי ברכה עד לשקיעת החמה.
שאלה: מעשר מהעבודה ומבר מצווה: 1. אני בן 13 ועובד כל ערב ומרוויח 40 ש"ח אני צריך לתת מזה מעשר? 2. צריך לתת מעשר מכסף שקיבלתי מהבר מצווה שלי?
תשובה: מעשר כספים אינו חיוב גמור אלא מנהג טוב מאוד. הפוסקים המליצו מאוד לנהוג במנהג זה ובעיקר נכון הדבר לאדם שאין לו קושי כלכלי. כיון שאתה בחור צעיר והוריך בוודאי דואגים לך לכל צרכיך כדאי מאוד שתנהג במנהג זה ותיתן מעשר משכר העבודה שלך וככל שמתרגלים לתת מעשר כספים בגיל מוקדם כך קל יותר בעתיד להקפיד על המנהג כשהמצב הכלכלי מורכב יותר. לכן טוב יהיה אם תיתן מעשר כספים מהכסף שקיבלת לבר מצוה ומהמשכורת שאתה מרוויח. (אתה יכול לנכות את ההוצאות שיש לך על העבודה כמו נסיעות וכד')
שאלה: גניבת דעת של המורה: האם מותר ללמוד משנה, בשיעור שבו מלמדים על מוסלמים ועל נוצרים כשהספר ממנו לומדים פתוח?
תשובה: הלכתית אפשר. מבחינת מידות ומוסר, הענין מורכב ותלוי בהרבה נתונים משתנים.
שאלה: כתם על התפילין: גיליתי שיש לי כתם על אחת מרצועות התפילין של היד. אני חושב שהכתם נגרם מדאודורנט אך אני לא בטוח. האם ניתן להשתמש בתפילין?
תשובה: אם זה בפוגם בצבע השחור של הרצועה, צריך לצבוע את הרצועה. ואם הכתם מלמטה, זה לא משנה, זה שום דבר.
שאלה: נשים ולימוד תורה: האם נשים חייבות לקבוע עתים לתורה?
תשובה: לא. נשים לא חייבות בלימוד תורה אלא הם חייבות רק לדעת את ההלכות שלהם. לו יצוייר שאישה חלמה בלילה ומשם היא יודעת את כל ההלכות הנוגעות אליה, היא לא צריכה ללמוד.
שאלה: אמירת פיטום הקטורת לפני חצות: כשמתאפשר לי, אני משתדל לומר פיטום הקטורת לפני תפילת מנחה. ראיתי בזוהר פרשת ויקהל שצריך לומר זאת דווקא לפני התפילה. שאלתי: אני משתתף במניין שמתפללים בו מיד לאחר חצות היום. במצב הזה, האם יש טעם לומר פיטום הקטורת כשעוד לא הגיע זמן מנחה?
תשובה: אתה יכול לומר את פיטום הקטורת קודם, כי מנחה לא מתפללים מיד בחצות אלא בערך חצי שעה אחר כך, ולכן את העיקר, את שמונה עשרה מתפללים לאחר הזמן המתאים ('זמן מנחה גדולה') ואת כל מה שאומרים לפני אפשר לומר כבר מחצות ממש. (בהנחה שאתה מתפלל בזמן התפילה, ולא מיד לאחר חצות שאז עדיין א"א להתפלל מנחה)
שאלה: אבל תוך שנה במפגש בליווי שירה: אנו מזומנות למפגש גננות שיתקיים בליווי פרקי שירה בכלי נגינה,האם לגננות שנמצאות בשנת אבל מותר להשתתף במפגש זה?
תשובה: אם זה מפגש מקצועי, אפשר. אבל אם המפגש הינו לצורך הווי חברתי וכדומה, צריך להימנע ממנו.
שאלה: פדיון בכור לאחר הפלה טבעית: לפני כחצי שנה עברתי הפלה טבעית. טבילה אחרונה הייתה בתאריך כ"ח בחשוון (5.11.10). ההפלה התרחשה בתאריך י"א בטבת (18.12.10). לפי ספירה 43 ימים אחרי. כעת אני בהיריון בשבוע 18 ורוצה לדעת האם יש לעשות פדיון בכור כשהתינוק יוולד.
תשובה: אינכם חייבים בפדיון.
שאלה: תרומות ומעשרות בשיח עגבניות קטן: אני מגדל בגינה שיח עגבניות קטן. לאחרונה השיח התחיל לתת פרות. איך לבצע את המעשר הראשון ואת המעשר השני? מה לעשות לאחר מכן?
תשובה: וברכת ד' מכיוון שאנו השנה בשנת מעשר עני, צריך להפריש תרומה גדולה, מעשר ראשון, תרומת מעשר ומעשר עני. קשה לכתוב את כל סדר ההפרשה. כדאי להשיג את התקליטור "תרומות ומעשרות" (טל. 086847325) וללמוד כיצד להפריש. אם יהיו עוד שאלות נשתדל להשיב בצורה מפורטת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תיקון לעוון לשון הרע: לכבוד הרב שיכול לענות לי הכי מהר שאפשר למען יכופר עווני. רכשתי מכשיר מחברה מסויימת. חברתי גם רכשה מכשיר דומה מהחברה ומכייון שהיא לא היתה מרוצה, היא התייעצה איתי בנושא. לאחר מספר ימים פגשתי אותה בגינה ושאלתי אותה האם העניין הסתדר. בתגובה לדברי היא סיפרה בקול לכל החברות שהיו סביבה בגינה על ההתנהלות הכושלת של החברה ועל עוגמת הנפש הרבה שהחברה גרמה לה. לבושתי הרבה בעצם בגללי החברה הזו נכשלה בעוון לשון הרע והכשילה את כל החברות ששמעו אותה בקבלת לשון הרע (ואפילו אם ייתכן והמידע יהיה לתועלת לאחת או שתיים שאולי היו רוצות לקנות את המכשיר, בוודאי יש כאלה שלא התכוונו לקנות אותו וגם לאלה שאולי כן, נראה לי שהחברה שסיפרה על מהלך הדברים, הגזימה בסיפור הדברים). האם ואיך אני יכולה לתקן את העוון שעשיתי? בעצם החטאתי את הרבים? ואני אפילו לא יודעת כמה נשים שמעו את הדברים שנאמרו (כי יתכן ששמעו את הדברים גם נשים נוספות שהיו בגינה ואני לא מכירה אותן). הצילו! נא מצאו לי בדחיפות דרך תשובה למען יוסר עווני וחטאתי תכופר. רבה, תזכו למצוות רבות
תשובה: תבקשי מחילה מהחברה שפגעת בה.
שאלה: השתתפות בחתונה של הורה: לכבוד הרב שמואל אליהו שליט"א, האם אפשר שילדים ישתתפו בחתונה שניה של אימם? אם לא - 1) מה הסיבה לכך? 2) ואם האמא מבקשת שהם יבואו (כיבוד הורים)?
תשובה: זה לא איסור, אבל זה מאוד לא כדאי, והסיבה היא מאוד פשוטה. האמא עכשיו ודאי ממש שמחה אבל לילדים יש גם אבא קודם, ואם הם רואים את האמא מתחתנת, יש להם חצי לב שמח וחצי לב בוכה. יכול להיות שהאמא רואה רק את החצי השמח אבל בפנים יש גם חצי לב בוכה. הברכות שהם מברכים את האמא הם בלב פצוע, וברכות כאלה לא כל כך כדאי לקבל. גם אם הם עכשיו רוצים - אח"כ הם יצטערו. הרבה אנשים כבר אמרו לי 'הרב זה לא אסור, אז בכל זאת, למרות שזה לא כדאי', ואחר כך הם הצטערו.
שאלה: אירוח אתר אינטרנט: לכבודו, האם יש עדיפות לארח אתרי אינטרנט על שרתים של גויים המספקים שרות 24 7 מאשר אצל חברות אירוח של יהודים המספקים שירות 24 7?
תשובה: מכיוון שזוהי הנאה עקיפה, ואתה לא אומר להם לתפעל בשבת, אין הכרח להעדיף גויים בזה לעומת יהודים.
שאלה: טלפון בעבודה: לרב, לאחרונה התקשרתי דרך הטלפון של השרד לשתי שיחות פרטיות. בדיעבד, הבנתי שזאת מציאות לא מקובלת ולא נכונה ויש בזה חשש לגזל. מה עליי לעשות?
תשובה: לשלם עבור השיחות.
שאלה: מה ניתן במתן תורה: מה בעצם ניתן לנו במעמד הר סיני? עשרת הדברות, חוקים, ספר תורה, מה?
תשובה: כלל ישראל, לשיטת הרמב"ן, שמעו רק את שתי הדיברות הראשונות ואת שאר הדיברות משה אמר להם. ולשיטת הרמב"ם, הם לא שמעו כלום והם רק השיגו והצליחו להבין שמשה מקבל נבואה, אבל הם עצמם לא הגיעו לדרגת נבואה. כל התורה כולה נאמרה למשה בסיני אבל ודאי שרק למשה ולא כלל ישראל.